พาณิชย์ เผย CPI เดือน พ.ค.หดตัว 1.27% ส่วน CORE CPI โต 0.94%
พาณิชย์เผย CPI เดือน พ.ค.หดตัว 1.27% ส่วน CORE CPI โต 0.94%
2 มิ.ย. 2558

นายสมเกียรติ ตรีรัตนพันธ์ ผู้อำนวยการสำนักงานนโยบายและยุทธศาสตร์การค้า กระทรวงพาณิชย์ เปิดเผยว่า สำหรับดัชนีราคาผู้บริโภคทั่วไปของประเทศ(CPI) เดือน พ.ค.58 อยู่ที่ 106.53 หดตัว 1.27% เมื่อเทียบกับ พ.ค.57 จากตลาดคาดหดตัว 1.1% แต่เพิ่มขึ้น 0.17% จากเม.ย.58 ส่งผลให้ CPI 5 เดือนแรก (ม.ค.-พ.ค.58) หดตัว 0.77%
ส่วนดัชนีราคาผู้บริโภคพื้นฐาน (Core CPI)  เดือน พ.ค.58 อยู่ที่ 105.76 เพิ่มขึ้น 0.94% จากพ.ค.57 และเพิ่มขึ้น 0.05% เมื่อเทียบกับเดือนก่อนหน้า ส่งผลให้ Core CPI 5 เดือนแรก โต 1.27%
สำหรับดัชนีราคาสินค้าหมวดอาหารและเครื่องดื่มในเดือน พ.ค.58 อยู่ที่ 113.83 เพิ่มขึ้น 0.11% จาก พ.ค.57 และเพิ่มขึ้น 0.16% เมื่อเทียบกับเดือนก่อนหน้า
ขณะที่ดัชนีราคาสินค้าที่ไม่ใช่หมวดอาหารและเครื่องดื่ม อยู่ที่ 102.58 หดตัว 2.00% จาก พ.ค.57 แต่เพิ่มขึ้น 0.18% เมื่อเทียบกับเดือนก่อนหน้า